ונסה לנגיס

ונסה לנגיס (באנגלית: Vanessa Lengies; נולדה ב-21 ביולי 1985) היא שחקנית, רקדנית וזמרת קנדית. היא ידועה בתפקידה בדרמה "חלום אמריקאי" בתור רוקסן בוג'רסקי. היא הופיעה בתור האחות האחראית קלי אפסון בדרמה הרפואית "הות'ורן", והופיעה בתפקיד החוזר של שוגר מוטה בעונות השלישית, הרביעית והשישית של "Glee". ב-2021, לנגיס גילמה את אריקה ב"טרנר והוץ'". לנגיס נולדה במונטריאול, קוויבק, קנדה, לאב גרמני ולאם מצרית. היא גדלה בהדסון, קוויבק, שם סיימה את לימודיה בבית הספר התיכון הדסון ב-2002. לנגיס החלה את הקריירה בטלוויזיה הקנדית בתוכניות כמו "Sponk!", "מי מפחד מהחושך?", "רדיו אקטיב" ו"מכניקה פופולרית לילדים". היא דיבבה את אמילי בסדרת האנימציה "ארתור". בשנת 2000 היא שיחקה בתפקד הראשי בסרט "ראץ" של שואוטיים. בשנת 2002, היא לוהקה לתפקיד מרכזי בדרמה הקומית "חלום אמריקאי", כשגילמה את רוקסן בוג'רסקי, חברתה הטובה של מג פריור (בריטני סנואו). הסדרה התרחשה בפילדלפיה באמצע שנות ה-60, ודמותה הופכת לאחת הרקדניות בתוכנית הטלוויזיה American Bandstand בהנחיית דיק קלארק. הסדרה רצה במשך שלוש עונות, כשהפרק האחרון שודר במרץ 2005. באוגוסט 2005, היא שיחקה יחד עם הילרי דאף והת'ר לוקליר בקומדיה "האיש המושלם". היא גם שיחקה כנטשה, בסרט האמריקני משנת 2005 "Waiting..." ושחזרה את התפקיד בסרט ההמשך ב-2009, "Still Waiting...". בשנת 2006, היא שיחקה יחד עם ג'ף ברידג'ס ומיסי פרגרים בתור מתעמלת בסרט" Stick It". היא הופיעה בתוכנית "הלוחשת לרוחות" של CBS בפרק שכותרתו "The Vanishing" ובתוכנית "מדיום" בפרק "Apocalypse... Now?". היא הופיעה בתור האחות קלי אפסון בדרמה הרפואית של TNT "הות'ורן" מ-2009 עד 2011. התפקיד היה משני בעונה הראשונה, אך היא הפכה למשתתפת קבועה בשתי העונות הבאות. התוכנית, שרצה במשך שלוש עונות של עשרה פרקים כל אחת, לא חודשה לעונה רביעית. באוגוסט 2011 לוהקה לנגיס לתפקיד החוזר של שוגר מוטה לעונה השלישית של "Glee". שוגר מגיעה ממשפחה עשירה ולוקה בתסמונת אספרגר, היא חסרת כישרון שירה. הופיעה לראשונה בבכורה של העונה השלישית ב-20 בספטמבר 2011. מאז, השירה של שוגר השתפרה מאוד, והיא החלה להופיע עם מועדון גלי הראשי, New Directions; היה לה שיר סולו ראשון בפרק העשירי של העונה. לפי לנגיס, האיבחון העצמי של שוגר בתסמונת אספרגר הוא חלק מהדמות שלה. לאחר סיום העונה הרביעית, לנגיס הודיעה על עזיבתה את Glee, תוך ציון תסכול מכך שלא הייתה לה הזדמנות לשחק היטב מכיוון שהתקבלה לעבודה לפי פרק, למרות שהיא חזרה לשתי הופעות בעונה השישית. היא הכריזה על עצמה ג'נדרפלואיד וביסקסואלית בסדרה התיעודית שלה "The 'S' Word עם ונסה לנגיס" ב-2017. ב-2013, לנגיס ביקרה בבית הספר התיכון הישן שלה כדי לראות כמה הוא השתנה, וכדי לדבר עם תלמידים על המסע שלה ואיך היא הגיעה ל-Glee. Glee: The Music Presents Glease מדיה וקבצים בנושא ונסה לנגיס בוויקישיתוף ונסה לנגיס, ברשת החברתית אקס (טוויטר) ונסה לנגיס, ברשת החברתית אינסטגרם ונסה לנגיס, במסד הנתונים הקולנועיים IMDb (באנגלית) ונסה לנגיס, באתר AllMovie (באנגלית) ונסה לנגיס, באתר Rotten Tomatoes (באנגלית) ונסה לנגיס, במסד הנתונים הקולנועיים KinoPoisk (ברוסית) ונסה לנגיס, באתר אפל מיוזיק (באנגלית) ונסה לנגיס, באתר Last.fm (באנגלית) ונסה לנגיס, באתר AllMusic (באנגלית) ונסה לנגיס, באתר MusicBrainz (באנגלית) ונסה לנגיס, באתר דיזר ונסה לנגיס, באתר Discogs (באנגלית) ונסה לנגיס, באתר Genius Andreeva, Nellie (2 בספטמבר 2011). "TNT Cancels TV Medical Drama 'Hawthorne". Deadline Hollywood. נבדק ב-12 בספטמבר 2011. {{cite web}}: (עזרה) Ausiello, Michael (10 באוגוסט 2011). "Glee Exclusive: American Dreams Girl Vanessa Lengies Enrolls at McKinley High". TVLine. אורכב מ-המקור ב-17 במאי 2013. נבדק ב-10 באוגוסט 2011. {{cite web}}: (עזרה) "The Purple Piano Project" (הודעה לעיתונות). נבדק ב-28 בפברואר 2012. {{cite press release}}: (עזרה) Kubicek, John (17 בינואר 2012). "Glee' Recap: A Very Decent Proposal". נבדק ב-18 בינואר 2012. {{cite web}}: (עזרה) "Sugar's departure is bittersweet for Glee". digitalspy.co.uk. 21 במאי 2013. נבדק ב-1 בינואר 2015. {{cite web}}: (עזרה) ונסה לנגיס, בביצוע Why Am I Scared to Question My Sexuality? - S Word w/ Vanessa Lengies, סרטון באתר יוטיוב